**მოწვევა სხვადასხვა ტიპის ბიზნეს-უნარების განვითარების სასწავლო კურსების/სერვისების ფასთა კ(ვ)ოტირებაზე**

**შესავალი**

ლტოლვილთა დანიის საბჭო ((DRC) არის ჰუმანიტარული, არასამთავრობო, არაკომერციული საერთაშორისო ორგანიზაცია, რომელიც დაფუძნდა 1956 წელს და საქმიანობს 35-ზე მეტ ქვეყანაში მსოფლიოს მასშტაბით.

ლტოლვილთა დანიის საბჭოს მანდატია პირდაპირი დახმარების გაწევა კონფლიქტით დაზარალებული მოსახლეობისთვის, ლტოლვილებისთვის, იძულებით გადაადგილებული პირებისთვის და მასპინძელი თემებისთვის საერთაშორისო დონეზე მათი საკითხების ადვოკატირებით.

საქართველოში ლტოლვილთა დანიის საბჭო საქმიანობას ახორციელებს 1999 წლიდან, აფხაზეთში 2005 წლიდან. ორგანიზაციის მიზანია შეამციროს იძულებით გადაადგილებასთან დაკაშირებული რისკები, ხელი შეუწყოს გრძელვადიანი და მდგრადი გადაწყვეტილებების მიღებას დევნილების, დაბრუნებულების, მოწყვლადი ჯგუფებისა და ლტოლვილის მსგავს სიტუაციაში მყოფი პირებისთვის.

ლტოლვილთა დანიის საბჭოს საქმიანობა ეფუძნება შემდეგ ღირებულებებს: ჰუმანიტარული მიდგომა, პატივისცემა, დამოუკიდებლობა და ნეიტრალურობა, ჩართულობა, გამჭვირვალობა და პატიოსნება.

2019 წლის თებერვლიდან ლტოლვილთა დანიის საბჭო ((DRC) ახორციელებს პროექტს „ეკონომიკური მონაწილეობა, საცხოვრებლით უზრუნველყოფა და სოციალური ინფრასტრუქტურა იძულებით გადაადგილებულ პირთა და მასპინძელი თემებისთვის “, რომელიც ფინანსდება გერმანიის მთავრობის მიერ KFW-ის მეშევეობით საქართველო-გერმანიის ფინანსური თანამშრომლობის ფარგლებში. პროექტი ხორციელდება საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალურ საკითხთა სამინისტროს აქტიური ჩართულობითა და მხარდაჭერით.

***ლტოლვილთა დანიის საბჭომ აღნიშნული პროექტის ფარგლებში განახორციელა დევნილთა მფლობელობაში არსებული მცირე და საშუალო საწარმოების (SME) საგრანტო პროგრამა, რომელიც მიზნად ისახავს იძულებით გადაადგილებულ პირთათვის დასაქმებისა და უნარების განვითარების შესაძლებლობების ზრდას გრანტის გადაცემის გზით.***

***დამატებით, ლტოლვილთა დანიის საბჭო გეგმავს მხარი დაუჭიროს უკვე დაფინანსებულ ხელოსნობის ბიზნესებს და სოციალურ საწარმოებს ტექნიკური დახმარებით, რომელიც მოიაზრებს ნებისმიერი სახის არაფინანსურ დახმარებას კვალიფიკაციის ზრდისა და ტექნიკური უნარების/კომპეტენციების განვითარების კუთხით.***

**ინფორმაცია მოთხოვნილ სერვისზე**

ლტოლვილთა დანიის საბჭო იწვევს პოტენციურ მომწოდებლებს დაფინანსებული ბიზნესებისთვის ტექნიკური მხარდაჭერის მიზნით სხვადასხვა ტიპის ბიზნეს-უნარების განვითარების სასწავლო კურსების/სერვისების ფასთა კ(ვ)ოტირებაზე ლოტებად. დაინტერესებულ მომწოდებელს შეუძლია გააკეთოს შემოთავაზება როგორც ერთ ლოტზე, ასევე, ყველა ჩამოთვლილ ლოტზე ერთდროულად.

* LOT #1-Product Marketing (Design)/პროდუქტის მარკეტინგი (დიზაინი)
* LOT #2-Laser Cutter Software/ლაზერული მჭრელის პროგრამული უზრუნველყოფა
* LOT #3-An introductory course in graphic design/გრაფიკული დიზაინის კურსი (Advance Level)
* LOT #4-Social Media Course/სოციალური მედიის კურსი (Advance Level)
* LOT #5-Polymer clay processing and manufacturing technology/პოლიმერული თიხის დამუშავების და ნაკეთობების დამზადების ტექნოლოგია
* LOT #6-ონლაინ პროდუქციის გაყიდვის პლატფორმა/Online product sales platform
* LOT #7-ლითონის მხატვრული დამუშავება/Artistic processing of metal

**საკვალიფიკაციო მოთხოვნები**

* შემოთავაზებული სერვისის ბიზნეს-სექტორში მუშაობის მინიმუმ 5 წლიანი პრაქტიკული გამოცდილება;
* შემოთავაზებული სერვისის ბიზნეს-სექტორში, ბიზნესებისთვის კვალიფიკაციის ზრდისა და ტექნიკური უნარების/კომპეტენციების განვითარების კუთხით მინიმუმ 3 წლიანი გამოცდილება.

**ვადები**

მოთხოვნა სატენდერო წინადადებაზე: PR\_00180974

სატენდერო წინადადებების გამოცხადების თარიღი: 2022 წლის 13 იანვარი

სატენდერო წინადადებების წარდგენის ბოლო ვადა: 2022 წლის 25 იანვარი

სატენდერო წინადადებების წარდგენის დახურვის დრო: 24:00

**მოთხოვნილი/თანდართული დოკუმენტაცია**

ლტოლვილთა დანიის საბჭოს წარმომადგენლობა საქართველოში გთხოვთ, წარმოადგინოთ:

1. პროვაიდერი კომპანიის/განმცხადებელის გამოცდილება:
* ინფორმაცია განმცხადებლის გამოცდილებაზე შემოთავაზებული სერვისის ჩატარების კუთხით ან CV;
* სერვისის ჩატარების მეთოდოლოგიის მოკლე აღწერა;
1. პროვაიდერი კომპანიის მფლობელის/განმცხადელის პირადობის მოწმობის ასლი;
2. ფას(ებ)ის კვოტირების სრულად შევსებული, ხელმოწერილი და ბეჭედდასმული ფორმა (Annex-A1 and A2)-*თან ერთვის ტენდერის პაკეტს;*
3. ფას(ებ)ის კვოტირების სრულად შევსებული, ხელმოწერილი და ბეჭედდასმული ფორმა (RFQ)-*თან ერთვის ტენდერის პაკეტს;*
4. მომწოდებლის ქცევის კოდექსი - ხელმოწერილი და ბეჭედდასმული-*თან ერთვის ტენდერის პაკეტს;*
5. მომწოდებლის რეგისტრაციის ფორმა - შევსებული, ხელმოწერილი და ბეჭედდასმული-*თან ერთვის ტენდერის პაკეტს;*
6. გთხოვთ, გაეცნოთ კონტრაქტის ძირითად პირობებს (General Conditions of Contract) (არ საჭიროებს გადმოგზავნას)-*თან ერთვის ტენდერის პაკეტს*

**შემოთავაზების წარდგენის ფორმა**

დაინტერესებულმა მომწოდებლებმა შემოთავაზება სხვა მოთხოვნილ დოკუმენტებთან ერთად უნდა მოგვაწოდონ ლტოლვილთა დანიის საბჭოს შემდეგ ელექტრონულ მისამართზე **rfq.geo.zug@drc.ngo** ან ლტოლვილთა დანიის საბჭოს ოფისებში შემდეგ მისამართზე: #1, 8 მარტის ქუჩა, ზუგდიდი; ჭავჭავაძის #37 დ, პირველი სართული, თბილისი, არა უგვიანეს 2022 წლის 25 იანვრისა და საგნის ველში უნდა მიუთითონ **PR\_00180974-ტექნიკური დახმარების პროგრამა**

**სატენდერო წინადადებების შეფასება და შერჩევა**

შემოთავაზების საუკეთესო ფასი შეირჩევა ადმინისტრაციული, ტექნიკური და ფინანსური შეფასების საფუძველზე. უპირატესობა მიენიჭება შემოთავაზებას, რომელიც სრულად აკმაყოფილებს სატენდერო პაკეტის მოთხოვნებს.

მხოლოდ ის სატენდერო წინადადებები, რომლებმაც გაიარეს ადმინისტრაციული შეფასების ეტაპი, შეფასდებიან ტექნიკურად და შემდეგ ფინანსურად.

განმცხადებლების მიერ შემოთავაზებული ტექნიკური მეთოდოლოგია შეფასდება ცხრილში მითითებული კრიტერიუმების გამოყენებით, ხოლო ქულები მიენიჭება 1-დან 10-მდე, კრიტერიუმების შესაბამისად:

|  |  |
| --- | --- |
| კვალიფიკაცია (50%) | განმცხადებლის გამოცდილება  |
| შემოთავაზებული სერვისი (50%) | შემოთავაზებული მეთოდოლოგია/სილაბუსი  |
| **Total** | **100%** |

**ანგარიშსწორება**

ანგარიშსწორება მოხდება მომწოდებლის მიერ ჩატარებული სერვისის **მოკლე ანგარიშის წარდგენის** საფუძველზე და ორივე მხარის მიერ მიღება-ჩაბარების აქტის ხელმოწერიდან 7 სამუშაო დღის განმავლობაში.